section_heading: Prvi uspjesi
paragraph_text: Nakon dvogodišnjeg natjecanja u okviru grupe Zagorje - Varaždinskog nogometnog saveza, u jesen 1979. startala je Treća nogometna liga Međuopćinskog saveza Hrvatskoga zagorja. Uz Radoboj u toj su se ligi natjecali i Matija Gubec, LTV, Milengrad, Prvomajska, Partizan, Belecgrad i Vihor. U sezoni 1980./81. NK Radoboj igra zapaženu ulogu u Trećoj nogometnoj ligi Međuopćinskog saveza Hrvatkoga zagorja i do posljednje utakmice u Krapini protiv Igrišća nalazio se na čelu ljestvice. Za osvajanje prvog mjesta bio je potreban samo jedan bod. Na utakmicu je nogometaše prvi put pratila Limena glazba Mirna. Utakmica je održana 21. lipnja 1981. na kojoj je Igrišće s rezultatom 2:1 pobijedilo NK Radoboj. No, Radoboj se kao viceprvak plasirao u viši rang natjecanja. Tadašnja skupština SIZ-a proglasila je NK Radoboj najboljim sportskim klubom. Također jesen 1981. ostat će zapisana i po tome što je u prvenstvenom natjecanju uspješno startala juniorska ekipa.